ಸಿಎಸ್ ಕೆ: 13 ಮಂದಿ ಆಟಗಾರರಿಗೆ ಕೊರೊನಾ ನೆಗೆಟಿವ್ ದುಬೈ, ಸೆ 1: ಚೆನ್ನೈ ಸೂಪರ್ ಕಿಂಗ್ ತಂಡದ ಎಲ್ಲ ಹದಿಮೂರು ಮಂದಿ ಆಟಗಾರರಿಗೆ ಕೋವಿಡ್ 19 ನೆಗೆಟೀವ್ ಬಂದಿದೆ. ಕಳೆದವಾರ ತಂಡದ ಆಟಗಾರರಿಗೆ ಕೊರೊನಾ ಸೋಂಕು ದೃಢಪಟ್ಟಿತ್ತು. ಈಗ ಮತ್ತೆ ಪರೀಕ್ಷೆಗೆ ಒಳಪಟ್ಟಿರುವ ಸಿಎಸ್ಕೆ ಆಟಗಾರರಿಗೆ ನೆಗೆಟಿವ್ ಬಂದಿರುವುದು ಸಂತಸ ತಂದಿದೆ.ವೇಗದ ಬೌಲರ್ ದೀಪಕ್ ಚಾಹರ್ ಹಾಗೂ ಭಾರತ ಎ ತಂಡದ ಬ್ಯಾಟ್ಸ್ಮನ್ ರುತುರಾಜ್ ಗಾಯಕ್ ವಾಡ್ ಸೇರಿದಂತೆ 13 ಮಂದಿಯನ್ನು ಮತ್ತೆ ಪರೀಕ್ಷೆಗೆ ಒಳಪಡಿಸಲಾಗಿತ್ತು. ಈಗ ವರದಿಯಲ್ಲಿ ನೆಗೆಟೀವ್ ಬಂದಿದೆ ಎಂದು ಸಿಎಸ್ ಕೆ ತಂಡದ ಸಿಇಓ ಕೆ.ಎಸ್ ವಿಶ್ವನಾಥನ್ ಸುದ್ದಿ ಸಂಸ್ಥೆಗೆ ತಿಳಿಸಿದ್ದಾರೆ.ಪ್ರಸ್ತುತ ಈ ಎಲ್ಲ ಆಟಗಾರರು ಕ್ವಾರಂಟೈನ್ ನಲ್ಲಿದ್ದಾರೆ.ಗುರುವಾರ ಮತ್ತೊಮ್ಮೆ ಪರೀಕ್ಷೆಗೆ ಒಳಪಡಿಸಲಾಗುವುದು ಎಂದು ತಿಳಿಸಿದ್ದಾರೆ.ಎಲ್ಲವೂ ಅಂದುಕೊಂಡಂತೆ ನಡೆದರೆ ಶುಕ್ರವಾರದಿಂದ ತಾಲೀಮು ನಡೆಸಲು ಸಿ ಎಸ್ ಕೆ ತೀರ್ಮಾನಿಸಿದೆಊ ತಿಂಗಳ 19 ರಿಂದ 13ನೇ ಆವೃತ್ತಿಗೆ ಚಾಲನೆ ದೊರೆಯಲಿದೆ.